ผมมีอาการ คันตรงแถวหลังหู และมีรอยด่าง+ดำเป็นปื้นบนหน้า เริ่มจากช่วงแรกๆจะคันๆแถวๆหู และแย่กว่าคือมีน้ำเหลืองไหลตลอด และตามมาด้วยเริ่มคันตรงหน้าใกล้ๆคอครับ และเป็นสิว พอบีบปุ้บรอยแผลที่เกิดมันดันเป็นรอยแดงแบบแผลสดเป็นดวงเลย เลยหายาพวกทาเชื้อรามาทา หลังจากเริ่มหายคันมันก็กลายเป็นด่างๆ ดำๆบนใบหน้าดูหน้าเกลียดมาก ส่วนตรงหลังหูก้มีอาการคันๆหายๆเป็นระยะๆครับ แต่น้ำเหลืองไม่ได้ไหลแล้ว เครียดมากครับไม่รู้จะรักษายังไง
สวัสดีค่ะ อาการคันตรงแถวหลังหู และมีรอยด่างดำเป็นปื้นบนใบหน้า มีน้ำเหลืองไหล หลังจากนั้นหายเป็นรอยด่างดำนั้น อาจจะเป็นอาการของการอักเสบหรือติดเชื้อใดๆที่ผิวหนัง หลังจากนั้นพอหายจะเป็นรอยดำหรือรอยขาวตามหลังการอักเสบได้ซึ่งจากในรูปแนบ เห็นภาพไม่ชัดเจนในระยะใกล้ แต่อาจบอกได้คร่าวๆว่าตอนนี้ดูไม่มีการอักเสบหรือติดเชื้ออะไรที่ชัดเจน ลักษณะเป็นเหมือนรอยเก่าที่อาจเคยมีการอักเสบมาก่อน ตำแหน่งเป็นตำแหน่งบนใบหน้าที่มีต่อมไขมัน มีรูขุมขน อาจจะเป็นไปได้ตั้งแต่ สิวอักเสบ รูขุมขนอักเสบ หรือการติดเชื้อรา เชื้อแบคทีเรียใดๆในตอนนี้ที่รอยโรคอาจจะเริ่มแห้งไปแล้ว น่าจะไม่ต้องทำอะไรเพิ่มเติม รอยดำหรือรอยขาวตามหลังการอักเสบจะค่อยๆดีขึ้นได้เองภายใน 3-6 เดือน แต่ในคนสีผิวเข้มก็อาจจะอยู่ค่อนข้างนาน ควรรักษาความสะอาดบริเวณดังกล่าวให้ดี ทาครีมบำรุงให้ความชุ่มชื้นได้แตจ่หากไม่สบายใจมาก หรือกลับมามีน้ำเหลืองไหลซ้ำ มีตุ่มคันใหม่ เจ็บ ลุกลาม ควรไปพบแพทย์เพื่อตรวจประเมินรอยโรคจริงอีกครั้งว่ามีการอักเสบหรือติดเชื้อใดๆที่ต้องได้รับการรักษาหรือไม่